b"\n_START_ARTICLE_\nSnitter (h\xc3\xb8stmaskine)\n_START_SECTION_\nAnvendelse\n_START_PARAGRAPH_\nEn finsnitter bliver mest brugt til ensilering af hels\xc3\xa6d, gr\xc3\xa6s og majs. I mods\xc3\xa6tning til en mejet\xc3\xa6rsker udt\xc3\xb8mmes gr\xc3\xb8ntsagerne eller afgr\xc3\xb8derne direkte gennem maskinen til en vogn eller en container, fra et b\xc3\xa6lte, eller en spalte. Vognen bliver normalt trukket ved siden af snitteren af en traktor. Finsnittere bruges efterh\xc3\xa5nden oftere end mejet\xc3\xa6rskere til at h\xc3\xb8ste majs, da de ikke har behov for presning og harvning. Som andre h\xc3\xb8stmaskiner er en finsnitters forhjul st\xc3\xb8rre end baghjulene, s\xc3\xa5 den kan navigere over markens bl\xc3\xb8de underlag uden at synke i. Til arbejde i m\xc3\xb8rke er snitteren udstyret med lygter.\n_START_SECTION_\nGr\xc3\xb8nth\xc3\xb8ster\n_START_PARAGRAPH_\nGr\xc3\xb8nth\xc3\xb8ster er betegnelsen for en snitter, som best\xc3\xa5r af en snittertromle og en tud, der g\xc3\xa5r fra snittertromlen inde i chassiset. En gr\xc3\xb8nth\xc3\xb8ster bruges til at h\xc3\xb8ste gr\xc3\xb8ntfoder, og findele det til ensilage, og kan bruges til foder til f.eks. kreaturer. I mods\xc3\xa6tning til mejet\xc3\xa6rskere er tuden dog ikke udmundet med gummikanter og har kun en 'stor' spalte, hvor gr\xc3\xb8ntfoderet transporteres ud igennem (oftest) til en ensilagevogn (gr\xc3\xa6svogn, hvis det er gr\xc3\xa6s). En gr\xc3\xb8nth\xc3\xb8ster kan bruge fire slags sk\xc3\xa6reborde afh\xc3\xa6ngig af, hvilken type afgr\xc3\xb8der de passer til i formen, majssk\xc3\xa6rebord, gr\xc3\xa6ssk\xc3\xa6rebord, hels\xc3\xa6dssk\xc3\xa6rebord og energitr\xc3\xa6sk\xc3\xa6rebord.  Dog kan et gr\xc3\xa6ssk\xc3\xa6rebord og et hels\xc3\xa6dssk\xc3\xa6rebord begge bruges til h\xc3\xb8st af hels\xc3\xa6d. Majssk\xc3\xa6rebordene findes i adskillige st\xc3\xb8rrelser, angivet i r\xc3\xa6kker (regnet ud fra hvor mange majsr\xc3\xa6kker sk\xc3\xa6reborderet har mulighed for at snitte p\xc3\xa5 \xc3\xa9t sk\xc3\xa5r). Dog er der ogs\xc3\xa5 opfundet et direkte gr\xc3\xa6ssk\xc3\xa6rebord, der bruges til at sk\xc3\xa6re gr\xc3\xa6sset direkte igennem. Gennem k\xc3\xb8rsel er det en regel, at traktorer k\xc3\xb8rer ved siden af gr\xc3\xb8nth\xc3\xb8steren. I vanskelige sider k\xc3\xb8rer traktoren bagved den under h\xc3\xb8st af majs, hvilket kr\xc3\xa6ver koncentration, for ikke at k\xc3\xb8re sammen. Traktoren skal holde en bestemt afstand fra gr\xc3\xb8nth\xc3\xb8steren, afh\xc3\xa6ngig af, hvor ensilagen er planlagt til at ligge i vognen. Hvis h\xc3\xb8st af majs foreg\xc3\xa5r i m\xc3\xb8rke, bliver det n\xc3\xb8dvendighed for landm\xc3\xa6nd at snitte kanterne af marken til den dag, hvor h\xc3\xb8sten skal foreg\xc3\xa5. Gr\xc3\xb8nth\xc3\xb8stere har dog ogs\xc3\xa5 selv et anh\xc3\xa6ngertr\xc3\xa6k til at tr\xc3\xa6kke en vogn med, som som regel p\xc3\xa5 grund af transportering til der, hvor den p\xc3\xa5g\xc3\xa6ldende vogn dagligt st\xc3\xa5r (p\xc3\xa5 en g\xc3\xa5rd eller en maskinstation), eller at selv at transportere ensilage fra og til vognen. I mods\xc3\xa6tning til andre snittere er denne bygget med en tud i stedet for et b\xc3\xa6lte, da det str\xc3\xb8mmer ud ad udmundingen. Nu om dage bruges der for det meste selvk\xc3\xb8rende gr\xc3\xb8nth\xc3\xb8stere, hvor der tidligere blev brugt gr\xc3\xb8nth\xc3\xb8stere, der blev trukket af en traktor. Maskinen er blevet kendt siden 1960.\n_START_SECTION_\nForstoppelse\n_START_PARAGRAPH_\nI nogle tilf\xc3\xa6lde af snitning af gr\xc3\xa6s og majs, kan det ske, at finsnitteren f\xc3\xa5r forstoppelse pga. st\xc3\xb8rre m\xc3\xa6ngder end sk\xc3\xa6rebordet kan findele p\xc3\xa5 \xc3\xa9n gang."